
Neoficialus įstatymo tekstas

LIETUVOS RESPUBLIKOS

LIETUVOS BANKO

ĮSTATYMAS
1994 m. gruodžio 1 d. Nr. I-678

Vilnius

Nauja įstatymo redakcija:

Nr. IX-205, 2001 03 13, Žin., 2001, Nr. 28-890 (2001 03 30)

PIRMASIS SKIRSNIS

BENDROSIOS NUOSTATOS

1 straipsnis. Lietuvos bankas

1 dalies redakcija iki 2004 m. gegužės 1 d.:

1. Lietuvos Respublikoje centrinis bankas yra Lietuvos bankas, kuris nuosavybės teise priklauso Lietuvos valstybei.

1 dalies redakcija nuo 2004 m. gegužės 1 d.:

1. Lietuvos Respublikoje centrinis bankas yra Lietuvos bankas, kuris nuosavybės teise priklauso Lietuvos valstybei. Lietuvos bankas yra Europos centrinių bankų sistemos dalis. Lietuvos banko veiklos reglamentavimas suderintas su šio įstatymo priede nurodytais Europos Sąjungos teisės aktais.

2. Lietuvos bankas turtą valdo, naudoja ir juo disponuoja šio įstatymo nustatytu mastu, tvarka ir sąlygomis.

3. Lietuvos banką steigia ir likviduoja Seimas.

Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

2 straipsnis. Lietuvos banko teisinis statusas

1. Lietuvos bankas yra juridinis asmuo.

2. Lietuvos bankas turi antspaudą, kuriame yra Lietuvos valstybės herbas ir žodžiai „Lietuvos bankas“.

3. Lietuvos banko buveinė yra Vilniuje, Gedimino pr. 6.

4. Lietuvos valstybė neatsako už Lietuvos banko prievoles ir Lietuvos bankas neatsako už Lietuvos valstybės prievoles.

3 straipsnio redakcija iki 2004 m. gegužės 1 d.:

3 straipsnis. Lietuvos banko nepriklausomumas

1. Lietuvos bankas vadovaujasi Lietuvos Respublikos Konstitucija, įstatymais, Lietuvos Respublikos tarptautinėmis sutartimis ir kitais teisės aktais.

2. Įgyvendindamas šio įstatymo nustatytus tikslus ir atlikdamas savo funkcijas bei vykdydamas tam reikalingą veiklą, Lietuvos bankas yra nepriklausomas nuo Lietuvos Respublikos valstybės institucijų ir įstaigų bei kitų įmonių, įstaigų ir organizacijų.

3 straipsnio redakcija nuo 2004 m. gegužės 1 d.:

3 straipsnis. Lietuvos banko nepriklausomumas

1. Lietuvos bankas vadovaujasi Europos Bendrijos steigimo sutartimi, taip pat Europos Bendrijos steigimo sutarties Protokolu dėl Europos centrinių bankų sistemos ir Europos centrinio banko statuto bei kitais Europos Sąjungos teisės aktais. Lietuvos bankas taip pat vadovaujasi Lietuvos Respublikos įstatymais ir kitais teisės aktais tiek, kiek jie neprieštarauja Europos Bendrijos steigimo sutarčiai, taip pat Europos Bendrijos steigimo sutarties Protokolui dėl Europos centrinių bankų sistemos ir Europos centrinio banko statuto. Esant prieštaravimų tarp Lietuvos Respublikos teisės aktų ir tarptautinių sutarčių, vadovaujamasi Lietuvos Respublikos tarptautinėmis sutartimis.

2. Įgyvendindamas tikslus ir atlikdamas savo funkcijas bei vykdydamas tam reikalingą veiklą, Lietuvos bankas, Lietuvos banko valdybos pirmininkas, jo pavaduotojai, valdybos nariai ir kiti Lietuvos banko tarnautojai (toliau – Lietuvos banko tarnautojai) turi nesiekti nurodymų ir jų nepriimti iš Europos Sąjungos institucijų ir organų, Europos Sąjungos valstybių narių vyriausybių ar iš jokios kitos institucijos ar organo. Lietuvos Respublikos Vyriausybė ir valstybės institucijos privalo gerbti Lietuvos banko nepriklausomumą ir nesiekti daryti įtaką Lietuvos bankui ir Lietuvos banko tarnautojams, kai jie vykdo savo pareigas.

Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

4 straipsnis. Lietuvos banko skyriai, atstovybės, įstaigos, įmonės

Lietuvos bankas turi teisę steigti skyrius, atstovybes, įstaigas ir įmones bei būti kitų įstaigų ir įmonių akcininku ar dalininku tiek Lietuvos Respublikoje, tiek užsienio valstybėse, jei to reikia Lietuvos banko funkcijoms atlikti.

5 straipsnis. Lietuvos banko užsienio ryšiai ir atstovavimas valstybei

1. Lietuvos bankas palaiko ryšius ir sudaro sutartis su užsienio valstybių ir tarptautinėmis finansų institucijomis.

2. Lietuvos bankas gali atstovauti Lietuvos Respublikai tarptautinėse finansų institucijose.

6 straipsnio redakcija iki 2004 m. gegužės 1 d.:

6 straipsnis. Išimtinė Lietuvos banko teisė leisti pinigus

Pinigų emisijos teisę turi tik Lietuvos bankas. Jis:

1) įstatymų nustatyta tvarka išleidžia į apyvartą ir išima iš apyvartos Lietuvos Respublikos pinigus; 

2) nustato Lietuvos Respublikos pinigų nominalus, skiriamuosius, apsaugos ir mokumo požymius, išima iš apyvartos banknotus ir monetas, pakeičia juos kitais ir apie tai paskelbia viešai, organizuoja pinigų gaminimą, gabenimą bei saugojimą, nustato susidėvėjusių ir sugadintų pinigų išėmimo iš apyvartos, jų keitimo bei naikinimo tvarką, sudaro atsarginius banknotų ir monetų fondus, atlieka litų banknotų ir monetų bei centų monetų ekspertizę.

6 straipsnio redakcija nuo 2004 m. gegužės 1 d.:

6 straipsnis. Išimtinė Lietuvos banko teisė leisti pinigus

1. Pinigų emisijos teisę turi tik Lietuvos bankas. Jis:

1) įstatymų nustatyta tvarka išleidžia į apyvartą ir išima iš apyvartos Lietuvos Respublikos pinigus;

2) nustato Lietuvos Respublikos pinigų nominalus, skiriamuosius, apsaugos ir mokumo požymius, išima iš apyvartos banknotus ir monetas, pakeičia juos kitais ir apie tai paskelbia viešai, organizuoja pinigų gaminimą, gabenimą bei saugojimą, nustato susidėvėjusių ir sugadintų pinigų išėmimo iš apyvartos, jų keitimo bei naikinimo tvarką, Lietuvos Respublikos banknotų ir monetų atvaizdų naudojimo tvarką, sudaro atsarginius banknotų ir monetų fondus, atlieka Lietuvos Respublikos pinigų ir Europos Sąjungos bendros valiutos banknotų ir monetų ekspertizę.

2. Lietuvos bankas yra nacionalinis analizės centras ir nacionalinis monetų analizės centras Lietuvos Respublikoje.

Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

7 straipsnis. Lietuvos banko pagrindinis tikslas

1 dalies redakcija iki 2004 m. gegužės 1 d.:

1. Pagrindinis Lietuvos banko tikslas – siekti kainų stabilumo.

1 dalies redakcija nuo 2004 m. gegužės 1 d.:

1. Pagrindinis Lietuvos banko tikslas – palaikyti kainų stabilumą.

2. Lietuvos bankas pagal savo kompetenciją palaiko Lietuvos Respublikos Vyriausybės ekonominę politiką, kiek ji neprieštarauja Lietuvos banko pagrindiniam tikslui.

Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

8 straipsnis. Lietuvos banko funkcijos ir veikla

1. Lietuvos bankas, įgyvendindamas pagrindinį tikslą, atlieka šias funkcijas:

1) vykdo Lietuvos Respublikos pinigų emisiją;

2) formuoja ir vykdo pinigų politiką;

3) nustato lito kurso reguliavimo sistemą ir skelbia oficialų lito kursą;

4) valdo, naudoja Lietuvos banko užsienio atsargas ir jomis disponuoja;

5) atlieka valstybės iždo agento funkcijas;

1 dalies 6 punkto redakcija iki 2004 m. gegužės 1 d.:

6) išduoda bei atšaukia licencijas Lietuvos Respublikos kredito įstaigoms ir prižiūri jų veiklą, taip pat išduoda ir atšaukia leidimus steigti užsienio valstybių kredito įstaigų skyrius bei atstovybes ir jiems veikti bei prižiūri užsienio valstybių kredito įstaigų skyrių, veikiančių Lietuvos Respublikoje, veiklą įstatymų ir kitų teisės aktų nustatyta tvarka; 

1 dalies 6 punkto redakcija nuo 2004 m. gegužės 1 d.:

6) įstatymų ir kitų teisės aktų nustatytais atvejais ir tvarka išduoda bei atšaukia licencijas Lietuvos Respublikos kredito įstaigoms bei užsienio valstybių kredito įstaigų filialams ir prižiūri jų veiklą, taip pat atlieka kitas įstatymų nustatytas funkcijas, susijusias su kredito įstaigų veikla;

7) nustato Lietuvos Respublikos kredito įstaigų ir užsienio valstybių kredito įstaigų skyrių, veikiančių Lietuvos Respublikoje, finansinės apskaitos principus ir atskaitomybės tvarką; 
8) skatina patvarų ir veiksmingą mokėjimo ir vertybinių popierių atsiskaitymo sistemų veikimą;

9) renka pinigų ir bankų, mokėjimo balanso, Lietuvos finansinės ir su ja susijusios statistikos duomenis, diegia šios statistikos surinkimo, atskaitomybės, jos skelbimo standartus, sudaro Lietuvos Respublikos mokėjimų balansą.

2. Lietuvos bankas vykdo veiklą, reikalingą šio straipsnio 1 dalyje numatytoms funkcijoms įgyvendinti ir tam reikalingai infrastruktūrai sukurti bei palaikyti.

Straipsnio pakeitimai:

Nr. IX-1598, 2003-06-05, Žin., 2003, Nr. 61-2755 (2003-06-27)

Nr. IX-2069, 2004-03-23, Žin., 2004, Nr. 54-1830 (2004-04-15)

9 straipsnis. Lietuvos banko teisės aktai

Lietuvos banko valdyba priima nutarimus, o Lietuvos banko valdybos pirmininkas išleidžia įsakymus pagal savo kompetenciją.

ANTRASIS SKIRSNIS

LIETUVOS BANKO VEIKLOS ORGANIZAVIMAS IR VALDYMAS

10 straipsnis. Lietuvos banko valdyba
1 dalies redakcija iki 2004 m. gegužės 1 d.:

1. Lietuvos bankui vadovauja Lietuvos banko valdyba. Valdybą sudaro Lietuvos banko valdybos pirmininkas, trys jo pavaduotojai ir septyni nariai.

1 dalies redakcija nuo 2004 m. gegužės 1 d.:

1. Lietuvos bankui vadovauja Lietuvos banko valdyba. Valdybą sudaro Lietuvos banko valdybos pirmininkas, du jo pavaduotojai ir du valdybos nariai.

2. Lietuvos banko valdybos pirmininku, jo pavaduotojais ir valdybos nariais gali būti tik Lietuvos Respublikos piliečiai, jeigu jiems iki paskyrimo dienos nesukakę 65 metai.

3 dalies redakcija iki 2004 m. gegužės 1 d.:

3. Lietuvos banko valdybos pirmininku, jo pavaduotojais ir valdybos nariais negali būti Respublikos Prezidentas, Seimo ir Vyriausybės nariai, kredito įstaigų tarybų ir valdybų nariai, išskyrus, kai dalyvaujama valdant tarptautines finansų institucijas, kurių narė yra Lietuvos Respublika ar Lietuvos bankas.
3 dalies redakcija nuo 2004 m. gegužės 1 d.:

3. Lietuvos banko valdybos pirmininkas, jo pavaduotojai ir valdybos nariai gali dalyvauti valdant tarptautines finansų institucijas, kurių narė yra Lietuvos Respublika ar Lietuvos bankas.

4. Lietuvos banko valdybos pirmininką penkeriems metams skiria ir atleidžia prieš terminą Seimas Respublikos Prezidento teikimu.

5. Lietuvos banko valdybos pirmininko pavaduotojus ir valdybos narius devyneriems metams skiria ir atleidžia prieš terminą Respublikos Prezidentas Lietuvos banko valdybos pirmininko teikimu.

6 dalies redakcija iki 2004 m. gegužės 1 d.:

6. Lietuvos banko valdybos pirmininkas, jo pavaduotojai ir valdybos nariai į šias pareigas gali būti skiriami ne daugiau kaip dvi kadencijas iš eilės.

6 dalies redakcija nuo 2004 m. gegužės 1 d.:

6. Lietuvos banko valdybos pirmininkas į šias pareigas gali būti skiriamas neribojant kadencijų skaičiaus. Valdybos pirmininko pavaduotojai ir valdybos nariai į šias pareigas gali būti skiriami ne daugiau kaip dvi kadencijas iš eilės.

7. Atlyginimo dydį Lietuvos banko valdybos pirmininko pavaduotojams ir valdybos nariams nustato valdyba, atsižvelgdama į valdybos pirmininko atlyginimo dydį.

Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

11 straipsnis. Lietuvos banko valdybos funkcijos ir veikla

1. Lietuvos banko valdyba:

1) nustato Lietuvos banko pinigų politikos programą;

2) nustato rediskonto, paskolų, indėlių, atviros rinkos operacijų Lietuvos banke ir kredito įstaigų privalomųjų atsargų sudarymo bei laikymo Lietuvos banke tvarką, nustato kitų pinigų politikos priemonių taikymo tvarką;

3) nustato lito kurso reguliavimo sistemą ir oficialaus lito kurso skaičiavimo tvarką;

4) nustato Lietuvos banko užsienio atsargų valdymo, naudojimo ir disponavimo jomis principus ir tvarką;

5) nustato Lietuvos banko išleidžiamų skolos vertybinių popierių emisijos ir apyvartos tvarką; 

6) nustato kredito įstaigų riziką ribojančius normatyvus, jų dydžius bei skaičiavimo metodiką;

7) priima nutarimus;
8) sprendžia klausimus dėl Lietuvos banko dalyvavimo tarptautiniuose bankuose ir kitose tarptautinėse finansų institucijose, jei tai susiję su Lietuvos banko funkcijomis;

9) sprendžia pinigų išleidimo ir išėmimo iš apyvartos bei kitus su tuo susijusius klausimus, nustatytus šio įstatymo 6 straipsnyje;

10) steigia Lietuvos banko skyrius, atstovybes, įmones ir įstaigas savo funkcijoms atlikti, taip pat sprendžia klausimus dėl įmonių, įstaigų, susijusių su Lietuvos banko funkcijomis, akcijų (jų dalies) įsigijimo;

1 dalies 11 punkto redakcija iki 2004 m. gegužės 1 d.:

11) tvirtina Lietuvos banko etatų sąrašą ir struktūrą;

1 dalies 11 punkto redakcija nuo 2004 m. gegužės 1 d.:

11) tvirtina Lietuvos banko struktūrą;

12) nustato Lietuvos banko tarnautojų tarnybos (darbo) principus ir tarnautojo statusą, tvirtina valdybos darbo reglamentą;
13) taiko įstatymų nustatytas poveikio priemones kredito įstaigoms;

14) sprendžia klausimus dėl bankroto bylų iškėlimo kredito įstaigoms;

1 dalies 15 ir 16 punktų redakcija iki 2004 m. gegužės 1 d.:

15) tvirtina Lietuvos banko biudžetą, metinę kapitalinių investicijų sąmatą; 

16) nustato Lietuvos banko finansinės apskaitos politiką ir tvirtina metinę finansinę ataskaitą;

1 dalies 15 ir 16 punktų redakcija nuo 2004 m. gegužės 1 d.:

15) tvirtina Lietuvos banko biudžetą;

16) nustato Lietuvos banko finansinės apskaitos politiką, tvirtina metinę finansinę ataskaitą ir finansinių metų pelno paskirstymą;

17) nustato Lietuvos banko turto valdymo, naudojimo ir disponavimo juo tvarką ir sąlygas, taip pat pirkimų tvarką;

1 dalies 18 punkto redakcija iki 2004 m. gegužės 1 d.:

18) išduoda ir atšaukia licencijas ir leidimus kredito įstaigoms;

1 dalies 18 punkto redakcija nuo 2004 m. gegužės 1 d.:

18) sprendžia klausimus dėl įstatymuose nustatytų licencijų, leidimų, sutikimų išdavimo kredito įstaigoms ir jų atšaukimo;
19) vykdo kitą veiklą, susijusią su Lietuvos banko pagrindinio tikslo įgyvendinimu.

2 dalies redakcija iki 2004 m. gegužės 1 d.:

2. Lietuvos banko valdyba gali dalį savo funkcijų pavesti vykdyti valdybos pirmininkui, išskyrus šio straipsnio 1 dalies 1, 2, 3, 4, 6, 7, 9, 10, 12, 13, 14, 15, 16, 17, 18 ir 19 punktuose numatytas funkcijas.

2 dalies redakcija nuo 2004 m. gegužės 1 d.:

2. Lietuvos banko valdyba gali dalį savo funkcijų pavesti vykdyti valdybos pirmininkui, išskyrus šio straipsnio 1 dalies 1, 2, 3, 4, 6, 7, 9, 10, 12, 13, 14, 15, 16, 18 ir 19 punktuose numatytas funkcijas.

Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

Nr. IX-2069, 2004-03-23, Žin., 2004, Nr. 54-1830 (2004-04-15)

12 straipsnis. Lietuvos banko valdybos narių atleidimas iš pareigų

1. Lietuvos banko valdybos pirmininkas, jo pavaduotojai ir valdybos nariai atleidžiami prieš terminą, tik kai jie neatitinka reikalavimų, kurie reikalingi šioms pareigoms atlikti, arba kai jie pripažįstami kaltais padarę sunkų nusižengimą.

2. Sprendimą dėl Lietuvos banko valdybos pirmininko atleidimo šio straipsnio 1 dalyje nurodytais pagrindais priima Seimas Respublikos Prezidento teikimu, o dėl valdybos pirmininko pavaduotojų ir valdybos narių – Respublikos Prezidentas Lietuvos banko valdybos pirmininko teikimu.

3. Sprendimas dėl atleidimo priimamas per vieną mėnesį nuo teikimo Seimui ar Respublikos Prezidentui įteikimo dienos. Nepriėmus sprendimo per šį terminą, asmuo, dėl kurio buvo teikimas, toliau eina pareigas.

12 straipsnis papildomas 4 dalimi nuo 2004 m. gegužės 1 d.:

4. Lietuvos banko valdybos pirmininkas sprendimą dėl atleidimo prieš terminą turi teisę per du mėnesius nuo sprendimo paskelbimo dienos arba nuo pranešimo apie jį gavimo dienos, arba, jei to nebuvo padaryta, nuo tos dienos, kurią ieškovas apie jį sužinojo, apskųsti Europos Teisingumo Teismui, motyvuodamas Europos Bendrijos steigimo sutarties ar kitos teisės normos, susijusios su minėtos sutarties taikymu, pažeidimu. Lietuvos banko valdybos pirmininko pavaduotojai ir valdybos nariai sprendimą dėl atleidimo prieš terminą turi teisę apskųsti Lietuvos Respublikos įstatymų nustatyta tvarka.

Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

13 straipsnis. Lietuvos banko valdybos narių atsistatydinimas

1. Lietuvos banko valdybos pirmininkas gali atsistatydinti įteikęs prašymą Respublikos Prezidentui, o valdybos pirmininko pavaduotojai ir valdybos nariai – valdybos pirmininkui.

2. Lietuvos banko valdybos pirmininko prašymą dėl atsistatydinimo svarsto Seimas, o pirmininko pavaduotojų ir valdybos narių – Respublikos Prezidentas.

3. Sprendimas dėl atsistatydinimo priimamas per vieną mėnesį nuo prašymo atsistatydinti įteikimo dienos.

4. Jeigu sprendimas per šio straipsnio 3 dalyje nustatytą terminą nepriimamas, valdybos pirmininkas, valdybos pirmininko pavaduotojai ir valdybos nariai laikomi atsistatydinusiais po mėnesio nuo prašymo padavimo dienos.

5. Kai priimamas sprendimas netenkinti prašymo, valdybos pirmininkas, valdybos pirmininko pavaduotojai ir valdybos nariai laikomi atsistatydinusiais po mėnesio nuo tokio sprendimo priėmimo dienos, jeigu jie per dvi savaites nuo sprendimo netenkinti prašymo priėmimo pateikia ankstesnį prašymą patvirtinantį prašymą. 

14 straipsnis. Lietuvos banko valdybos posėdžiai

1. Lietuvos banko valdybos posėdžiai rengiami prireikus, bet ne rečiau kaip vieną kartą per mėnesį. Valdybos posėdžių rengimo tvarką nustato Lietuvos banko valdybos darbo reglamentas.

2 dalies redakcija iki 2004 m. gegužės 1 d.:

2. Lietuvos banko valdybos posėdžiai yra teisėti, kai juose dalyvauja ne mažiau kaip septyni valdybos nariai. Lietuvos banko valdybos sprendimai priimami paprasta balsų dauguma. Balsams pasidalijus po lygiai, lemia valdybos posėdžio pirmininko balsas.
2 dalies redakcija nuo 2004 m. gegužės 1 d.:

2. Lietuvos banko valdybos posėdžiai yra teisėti, kai juose dalyvauja ne mažiau kaip trys valdybos nariai. Lietuvos banko valdybos sprendimai priimami paprasta balsų dauguma. Balsams pasidalijus po lygiai, lemia valdybos posėdžio pirmininko balsas.

3. Lietuvos banko valdybos posėdžiams pirmininkauja valdybos pirmininkas arba vienas iš jo pavaduotojų valdybos darbo reglamento nustatyta tvarka.

4. Lietuvos banko valdybos sprendimai įgyvendinami jos nutarimais arba valdybos pirmininko įsakymais. 

Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

15 straipsnis. Lietuvos banko valdybos narių balsavimo teisės apribojimas

Jei Lietuvos banko valdybos posėdyje sprendžiamas klausimas susijęs su valdybos nario privačiais interesais, keliančiais viešųjų ir privačių interesų konfliktą, valdybos narys apie tai raštu praneša prieš svarstymą ir neturi teisės dalyvauti svarstant ir priimant sprendimą. 

16 straipsnio redakcija iki 2004 m. gegužės 1 d.:

16 straipsnis. Lietuvos banko valdybos narių darbo apribojimas 

1. Lietuvos banko valdybos pirmininkas, jo pavaduotojai gali dirbti tik Lietuvos banke, išskyrus atvejus, kai valdyba duoda sutikimą dirbti mokslinį ar pedagoginį darbą.

2. Lietuvos banko valdybos pirmininkas, jo pavaduotojai ir valdybos nariai, jais buvę asmenys, kol nėra praėję vieneri metai nuo jų kadencijos pabaigos, atleidimo ar atsistatydinimo iš pareigų prieš terminą, negali būti kredito įstaigų tarybų ar valdybų nariais.

16 straipsnio redakcija nuo 2004 m. gegužės 1 d.:

16 straipsnis. Lietuvos banko valdybos narių veiklos apribojimas

1. Lietuvos banko valdybos pirmininkas, jo pavaduotojai ir valdybos nariai gali dirbti tik Lietuvos banke, tik šiose pareigose ir negali verstis jokia kita veikla, kuri sukeltų viešųjų ir privačių interesų konfliktą. Lietuvos banko valdyba gali jiems duoti sutikimą dirbti mokslinį ar pedagoginį darbą.

2. Lietuvos banko valdybos pirmininkas, jo pavaduotojai ir valdybos nariai vienerius metus po to, kai nustoja eiti savo pareigas, privalo vengti viešųjų ir privačių interesų konflikto, kuris kiltų dėl jų naujos veiklos. Ketindami imtis tokios veiklos, kuri, jų manymu, galėtų kelti viešųjų ir privačių interesų konfliktą, prieš įsipareigodami jos imtis, jie raštu apie tai informuoja Lietuvos banko valdybą ir prašo jos nuomonės.

3. Lietuvos banko valdybos pirmininkui, jo pavaduotojams ir valdybos nariams nustojus eiti pareigas išmokama išeitinė kompensacija. Ši kompensacija išmokama tiek jų vidutinių mėnesinių atlyginimų dydžio, kiek metų nepertraukiamai truko jų kadencija Lietuvos banke, bet ne daugiau kaip šešių vidutinių mėnesinių atlyginimų. Išeitinė kompensacija nemokama nustojus eiti pareigas dėl pripažinimo kaltu padarius sunkų nusižengimą.

Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

17 straipsnis. Lietuvos banko valdybos pirmininkas

1. Lietuvos banko valdybos pirmininkas:

1) organizuoja Lietuvos banko darbą;

2) be atskiro įgaliojimo atstovauja Lietuvos bankui Lietuvos Respublikoje bei užsienyje;

3) sudaro darbo sutartis su Lietuvos banko tarnautojais bei Lietuvos banko skyrių, atstovybių ar Lietuvos banko įstaigų, įmonių vadovais, skatina pasižymėjusius tarnautojus, skiria drausmines nuobaudas;

4 punkto redakcija iki 2004 m. gegužės 1 d.:

4) tvirtina valdybos pirmininko ir jo pavaduotojų pasiskirstymą pareigomis;

4 punkto redakcija nuo 2004 m. gegužės 1 d.:

4) tvirtina valdybos pirmininko, jo pavaduotojų ir valdybos narių pasiskirstymą pareigomis;

5) išduoda įgaliojimus;

6) tvirtina Lietuvos banko struktūrinių padalinių nuostatus;

7) atlieka kitas Lietuvos banko valdybos pavestas funkcijas.

2. Kai Lietuvos banko valdybos pirmininko nėra, Lietuvos banko valdybos pirmininko pareigas jo pavedimu eina vienas iš pavaduotojų.

3. Lietuvos banko valdybos pirmininkas arba jo pavaduotojas turi teisę dalyvauti Lietuvos Respublikos Vyriausybės posėdžiuose patariamojo balso teise.
4 dalies redakcija iki 2004 m. gegužės 1 d.:

4. Lietuvos banko valdybos pirmininko atlyginimas lygus keturiems piniginio tarpininkavimo įstaigų tarnautojų vidutiniams mėnesiniams darbo užmokesčiams, skelbiamiems Statistikos departamento prie Lietuvos Respublikos Vyriausybės. 

4 dalies redakcija nuo 2004 m. gegužės 1 d.:

4. Lietuvos banko valdybos pirmininko atlyginimas lygus šešiems piniginio tarpininkavimo įstaigų tarnautojų vidutiniams mėnesiniams darbo užmokesčiams, skelbiamiems Statistikos departamento prie Lietuvos Respublikos Vyriausybės.

5. Lietuvos banko valdybos pirmininkui atstovavimo šalyje ir užsienyje išlaidoms finansuoti neatsiskaitytinai kas mėnesį skiriama 20 procentų jo darbo užmokesčio dydžio suma.

Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

18 straipsnio redakcija iki 2004 m. gegužės 1 d.:

18 straipsnis. Lietuvos banko tarnautojai

1. Lietuvos banko tarnautojai šio įstatymo nustatytas Lietuvos banko funkcijas atlieka vykdydami Lietuvos banko valdybos nutarimus ir pirmininko įsakymus, vadovaudamiesi atitinkamo struktūrinio padalinio nuostatais ir darbo sutartimi.

2. Lietuvos banko tarnautojams taikomi darbo santykius reglamentuojantys įstatymai.

3. Lietuvos banko tarnautojai gali dirbti tik šiame banke. Lietuvos banko valdybos sutikimu galima dirbti ir kitur. Ši nuostata netaikoma šio įstatymo 16 straipsnio 1 dalyje numatytais atvejais.

4. Lietuvos banko tarnautojams gali būti suteikiamos paskolos ir kitos finansinės paslaugos Lietuvos banko valdybos nustatyta tvarka ir sąlygomis. Nustatydama paskolų ir kitų finansinių paslaugų suteikimo sąlygas, valdyba privalo atsižvelgti į šalies kredito įstaigų fiziniams asmenims teikiamų analogiškų paslaugų teikimo sąlygas. 
5. Lietuvos banko tarnautojai negali skolintis iš jokios kredito įstaigos, išskyrus naudojimąsi kredito įstaigų kortelėmis.

6. Informaciją apie tarnautoją Lietuvos bankas teikia tik įstatymų numatytais atvejais ir tvarka.

18 straipsnio redakcija nuo 2004 m. gegužės 1 d.:

18 straipsnis. Lietuvos banko tarnautojai

1. Lietuvos banko tarnautojai šio įstatymo nustatytas Lietuvos banko funkcijas atlieka vykdydami Lietuvos banko valdybos nutarimus ir pirmininko įsakymus, vadovaudamiesi atitinkamo struktūrinio padalinio nuostatais ir darbo sutartimi.

2. Lietuvos banko tarnautojams taikomi darbo santykius reglamentuojantys įstatymai.

3. Lietuvos banko tarnautojai gali dirbti tik šiame banke. Lietuvos banko valdybos sutikimu galima dirbti ir kitur.

4. Lietuvos banko valdyba turi teisę Lietuvos banko tarnautojo prašymu ar savo iniciatyva Lietuvos banko tarnautojo sutikimu laikinai deleguoti tarnautoją darbui į Europos Sąjungos, tarptautines, kitos valstybės institucijas ir organus, nenutraukiant su juo darbo sutarties ir nesustabdant tarnybos Lietuvos banke stažo skaičiavimo, nekeičiant arba darbo sutarties šalims pakeičiant darbo sutartimi nustatytas darbo apmokėjimo sąlygas. Lietuvos banko tarnautojas paties prašymu ir Lietuvos banko valdybos sutikimu gali vykti tam tikram laikui dirbti į šioje dalyje išvardytas institucijas ir organus, suteikus nemokamų atostogų ir nesustabdžius tarnybos Lietuvos banke stažo skaičiavimo. 

5. Lietuvos banko tarnautojams gali būti suteikiamos finansinės paslaugos Lietuvos banko valdybos nustatyta tvarka ir sąlygomis.

6. Informaciją apie tarnautoją Lietuvos bankas teikia tik įstatymų nustatytais atvejais ir tvarka.
Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

Įstatymas papildomas 18(1) straipsniu nuo 2004 m. gegužės 1 d.:

18(1) straipsnis. Reikalavimai Lietuvos banko tarnautojams, siekiant išvengti viešųjų ir privačių interesų konflikto

1. Lietuvos banko tarnautojai privalo vengti veiklos, kuri sukeltų viešųjų ir privačių interesų konfliktą.

2. Lietuvos banko valdyba, užtikrindama Lietuvos banko interesus ir siekdama įsitikinti, kad Lietuvos banko tarnautojai vengia viešųjų ir privačių interesų konflikto, nepasinaudoja valstybės, tarnybos ir banko paslaptį sudarančia informacija ir nesudaro galimybių kitiems asmenims pasinaudoti ja savo ar kitų asmenų interesams, gali nustatyti, kokią informaciją apie asmeninę ir šeimos finansinę veiklą jie privalo pateikti Lietuvos bankui, taip pat gali nustatyti apribojimus sudaryti atitinkamus finansinius sandorius ir verstis tam tikra veikla.

Įstatymas papildytas straipsniu:

Nr. IX-1998, 2004-02-05, Žin., 2004, Nr. 28-869 (2004-02-21)

19 straipsnio redakcija iki 2004 m. gegužės 1 d.:

19 straipsnis. Lietuvos banko paslaptis

1. Lietuvos banko paslaptis yra banko veiklos ir tarnybos paslaptį sudaranti informacija. Tarnybos paslaptį sudarančios informacijos detalius sąrašus nustato ir tvirtina Lietuvos banko valdyba.

2. Lietuvos banko paslaptis negali būti banko tarnautojų atlyginimai, taip pat banko tarnautojams suteikiamų paskolų ir kitų finansinių paslaugų suteikimo sąlygos.

3. Lietuvos banko tarnautojai privalo saugoti šio straipsnio 1 dalyje nurodytą informaciją.

4. Darbo ir susipažinimo su Lietuvos banko neskelbtina informacija tvarką nustato Lietuvos banko valdybos pirmininkas.

5. Asmuo už Lietuvos banko paslapties pagrobimą ir (ar) neteisėtą atskleidimą, praradimą, sunaikinimą, sugadinimą, rinkimą, pirkimą, pardavimą, laikymą ar platinimą atsako pagal Lietuvos Respublikos įstatymus.

19 straipsnio redakcija nuo 2004 m. gegužės 1 d.:

19 straipsnis. Pareiga saugoti paslaptis
1. Lietuvos banko tarnautojai bei kiti asmenys, kuriems suteikta teisė susipažinti su valstybės, tarnybos ir banko paslaptis sudarančia informacija arba kurie sužino ją be tokios teisės, privalo saugoti valstybės, tarnybos ir banko paslaptis sudarančią informaciją. Ši pareiga išlieka ir pasibaigus Lietuvos banko tarnautojų darbo santykiams su Lietuvos banku ar kitų asmenų bet kokiems kitiems ryšiams, susijusiems su Lietuvos banku.

2. Banko paslaptis – tai Lietuvos banko veikloje naudojama informacija, kuri pagal savo svarbą nesudaro valstybės ir tarnybos paslapties, tačiau kurios neteisėtas atskleidimas arba praradimas gali turėti neigiamų padarinių Lietuvos banko funkcionavimui ir jo vykdomai veiklai, pakenkti teisėtiems kitų asmenų interesams.

3. Valstybės, tarnybos ir banko paslaptis sudarančios informacijos detalius sąrašus tvirtina Lietuvos banko valdybos pirmininkas. Valstybės ir tarnybos paslaptis sudarančios informacijos detalūs sąrašai tvirtinami ir keičiami Lietuvos Respublikos valstybės ir tarnybos paslapčių įstatymo nustatyta tvarka.

4. Susipažinimo su banko paslaptį sudarančia informacija bei jos naudojimo tvarką tvirtina Lietuvos banko valdybos pirmininkas.

5. Nagrinėjant bylas teismuose, banko paslaptį sudarančios informacijos apsaugai taikomos Lietuvos Respublikos įstatymų nuostatos, užtikrinančios komercinės paslapties apsaugą.

Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

TREČIASIS SKIRSNIS

LIETUVOS BANKO FINANSAI

Skirsnio pavadinimas pakeistas:

Nr. IX-1998, 2004-02-05, Žin., 2004, Nr. 28-869 (2004-02-21)

20 straipsnio redakcija iki 2004 m. gegužės 1 d.:

20 straipsnis. Lietuvos banko kapitalas

1. Lietuvos banko kapitalą sudaro įstatinis kapitalas, atsargos kapitalas, rezervai ir nepaskirstytas pelnas arba nuostolis.

2. Įstatinis kapitalas yra 100 mln. litų. Jis sudaromas iš Lietuvos valstybės lėšų ir (ar) Lietuvos banko pelno.

3. Atsargos kapitalas yra ne mažesnis kaip 10 procentų Lietuvos banko įsipareigojimų litais. Jis sudaromas iš Lietuvos banko pelno.

4. Lietuvos banke sudaromi rezervai. Jų sudarymo ir naudojimo tvarką nustato Lietuvos banko valdyba.

20 straipsnio redakcija nuo 2004 m. gegužės 1 d.:

20 straipsnis. Lietuvos banko kapitalas

1. Lietuvos banko kapitalą sudaro įstatinis kapitalas ir atsargos kapitalas.

2. Įstatinis kapitalas – 200 mln. litų. Jis sudaromas iš Lietuvos valstybės lėšų ir (ar) Lietuvos banko pelno.

3. Atsargos kapitalas sudaromas iš Lietuvos banko pelno.

Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

21 straipsnio redakcija iki 2004 m. gegužės 1 d.:

21 straipsnis. Lietuvos banko pajamos ir išlaidos

1. Lietuvos bankas planuoja savo metinį biudžetą numatydamas galimas pajamas ir būtinas išlaidas, siekdamas įgyvendinti savo pagrindinį tikslą ir atlikti šio įstatymo nustatytas funkcijas.

2. Lietuvos banko išlaidos padengiamos iš Lietuvos banko pajamų.

21 straipsnio redakcija nuo 2004 m. gegužės 1 d.:

21 straipsnis. Lietuvos banko biudžetas

Lietuvos bankas planuoja savo metinį biudžetą atsižvelgdamas į poreikius, susijusius su šiame įstatyme numatytų tikslų įgyvendinimu ir funkcijų atlikimu bei veikla. Biudžete numatomos operacinės išlaidos bei investicijos į materialųjį ir nematerialųjį turtą.

Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

22 straipsnis. Lietuvos banko pelnas (nuostolis)

Lietuvos banko finansinių metų pelnas (nuostolis) skaičiuojamas iš pajamų atimant išlaidas.

23 straipsnio redakcija iki 2004 m. gegužės 1 d.:

23 straipsnis. Lietuvos banko pelno paskirstymas

1. Finansinių metų pelnas skirstomas taip: 50 procentų – Lietuvos banko įstatiniam kapitalui sudaryti; 50 procentų – atsargos kapitalui sudaryti. 

2. Pelnas skiriamas įstatiniam kapitalui sudaryti, kol įstatinio kapitalo suma pasieks šio įstatymo 20 straipsnyje nustatytą sumą.

3. Pelnas skiriamas atsargos kapitalui sudaryti, kol atsargos kapitalas bus lygus 10 procentų Lietuvos banko įsipareigojimų litais.

4. Pelno dalis, likusi po pelno skyrimo įstatiniam ir (arba) atsargos kapitalams, įmokama į valstybės biudžetą.

5. Jeigu atsargos kapitalas tampa mažesnis negu 10 procentų Lietuvos banko įsipareigojimų litais, atsargos kapitalas sudaromas šio straipsnio 1 ir 3 dalyse nustatyta tvarka.

23 straipsnio redakcija nuo 2004 m. gegužės 1 d.:

23 straipsnis. Lietuvos banko nuostolio padengimas ir pelno paskirstymas

1. Operacijos, susijusios su Lietuvos banko nuostolio padengimu ir pelno paskirstymu, atliekamos po metinės finansinės ataskaitos patvirtinimo.

2. Finansinių metų nuostolis dengiamas Lietuvos banko atsargos kapitalu.

3. Finansinių metų pelnas skirstomas šia eilės tvarka:

1) praėjusių finansinių metų nepadengtiems nuostoliams dengti;

2) į valstybės biudžetą įmokama Lietuvos banko pelno įmoka, lygi 50 procentų Lietuvos banko finansinių metų pelno ar jo dalies, likusios po pelno dalies skyrimo pagal šios dalies 1 punkto nuostatas;

3) pelno dalis, likusi po pelno paskirstymo pagal šios dalies 1 ir 2 punktų nuostatas, skiriama lygiomis dalimis įstatiniam ir (arba) atsargos kapitalui. Kai įstatiniam kapitalui iki šio Įstatymo 20 straipsnyje nustatyto dydžio reikia mažiau, skiriama reikiama suma, o likusi suma skiriama atsargos kapitalui.

Straipsnio pakeitimai:

Nr. IX-1352, 2003-03-04, Žin., 2003, Nr. 27-1079 (2003-03-19)

Nr. IX-1998, 2004-02-05, Žin., 2004, Nr. 28-869 (2004-02-21)

24 straipsnio redakcija iki 2004 m. gegužės 1 d.:

24 straipsnis. Lietuvos banko ir valstybės biudžeto santykis

Lietuvos banko pelno dalis, likusi po pelno skyrimo įstatiniam ir (arba) atsargos kapitalams, įmokama į valstybės biudžetą vieną kartą per metus, ne vėliau kaip iki kitų metų gegužės 1 dienos.

24 straipsnio redakcija nuo 2004 m. gegužės 1 d.:

24 straipsnis. Lietuvos banko ir valstybės biudžeto santykis

Lietuvos banko pelno įmoka įmokama į valstybės biudžetą vieną kartą per metus, ne vėliau kaip iki kitų metų gegužės 1 dienos.

Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

KETVIRTASIS SKIRSNIS

LIETUVOS BANKO PINIGŲ POLITIKA

25 straipsnis. Pinigų politikos priemonės

Vykdydamas pinigų politiką, Lietuvos bankas parenka ir nustato pinigų politikos priemones ir jų taikymo tvarką.

26 straipsnis. Rediskonto operacijos

1. Lietuvos bankas turi teisę savo nustatyta tvarka ir sąlygomis rediskontuoti kredito įstaigoms vekselius ir kitus skolinius įsipareigojimus.

2. Lietuvos bankas nustato bendrą sumą rediskonto operacijoms bei maksimalią sumą kiekvienai kredito įstaigai atskirai.

27 straipsnis. Lietuvos banko paskolos

1. Lietuvos bankas turi teisę savo nustatyta tvarka, sąlygomis ir terminais duoti paskolas litais Lietuvos Respublikoje įregistruotoms kredito įstaigoms, turinčioms savo sąskaitas Lietuvos banke.

2. Lietuvos banko paskolos užtikrinamos įkeičiant šį paskolą gaunančios kredito įstaigos turtą:

1) Vyriausybės arba Lietuvos banko skolos vertybinius popierius;

2) užsienio valiutą arba tauriuosius metalus;

3) vekselius, kitus skolinius įsipareigojimus ir nekilnojamąjį turtą, atitinkančius Lietuvos banko nustatytas sąlygas.

3. Paskolos taip pat gali būti užtikrinamos valstybės garantija ar kredito įstaigos laidavimu ar garantija.

28 straipsnis. Indėliai Lietuvos banke

Lietuvos bankas turi teisę savo nustatyta tvarka ir sąlygomis priimti indėlius litais iš Lietuvos Respublikoje įregistruotų kredito įstaigų.

29 straipsnis. Atviros rinkos operacijos

1. Atviros rinkos operacijos – tai Lietuvos banko iniciatyva atsargų bankų sistemoje didinimas ar mažinimas sudarant sandorius su bankais.

2. Lietuvos bankas savo nustatyta tvarka ir sąlygomis vykdo šias atviros rinkos operacijas:

1) perka ir parduoda Vyriausybės bei kitus Lietuvos banko nustatytus skolos vertybinius popierius antrinėje rinkoje ir atlieka su jais kitas operacijas;

2) išleidžia ir perka savo skolos vertybinius popierius ir atlieka su jais kitas operacijas bei nustato jų išleidimo ir apyvartos tvarką;

3) priima terminuotuosius indėlius;

4) perka ir parduoda užsienio valiutą, atlieka su ja kitas operacijas.

30 straipsnis. Privalomosios atsargos

1. Lietuvos bankas turi teisę reikalauti, kad kredito įstaigos dalį savo turto, apskaičiuoto nuo įsipareigojimų, laikytų kaip privalomąsias atsargas.

2. Privalomųjų atsargų normą, sudarymo ir laikymo tvarką, baudų ir delspinigių dydį už šių normų ir tvarkos nesilaikymą nustato Lietuvos bankas. 

31 straipsnis. Lito kurso reguliavimas

Savo pagrindiniam tikslui įgyvendinti Lietuvos bankas nustato lito kurso reguliavimo sistemą. Vadovaudamasis šia sistema, Lietuvos bankas nustato ir skelbia oficialų lito kursą užsienio valiutų atžvilgiu.

32 straipsnis. Kitos pinigų politikos priemonės

Savo pagrindiniam tikslui įgyvendinti Lietuvos bankas gali nustatyti bei taikyti ir kitas pinigų politikos priemones.

PENKTASIS SKIRSNIS

UŽSIENIO ATSARGOS IR OPERACIJOS
SU UŽSIENIO FINANSŲ IR KREDITO ĮSTAIGOMIS

33 straipsnis. Užsienio atsargos

Lietuvos bankas valdo, naudoja Lietuvos banko užsienio atsargas ir jomis disponuoja įgyvendindamas Lietuvos banko pagrindinį tikslą ir užtikrindamas lito kurso reguliavimo sistemos patikimumą.

34 straipsnis. Užsienio atsargų struktūra

Užsienio atsargas gali sudaryti:

1) auksas;

2) užsienio valiuta banknotais ir monetomis;

3) turtas užsienio valiuta užsienyje;

4) specialios skolinimosi teisės (SST) ir atsargos Tarptautiniame valiutos fonde;

5) kitos visuotinai pripažįstamos tarptautinės atsargos.

35 straipsnis. Operacijos su užsienio finansų ir kredito įstaigomis

Atlikdamas savo funkcijas, Lietuvos bankas turi teisę su užsienio valstybių centriniais bankais, užsienio valstybių ir tarptautinėmis finansų bei kredito įstaigomis atlikti šias operacijas:

1) atsidaryti sąskaitas ir padėti indėlius;

2) atidaryti bei tvarkyti sąskaitas ir priimti indėlius litais;

3) imti ir duoti paskolas;

4) pirkti ir parduoti auksą bei turtą užsienio valiuta;

5) atlikti kitas operacijas.

36 straipsnis. Atsiskaitymo sutartys

Lietuvos bankas gali savo vardu ar pagal susitarimą su Lietuvos Respublikos Vyriausybe jos vardu sudaryti atsiskaitymų sutartis su užsienio valstybinėmis ir (ar) privačiomis institucijomis.

ŠEŠTASIS SKIRSNIS

VALSTYBĖS IŽDO AGENTO FUNKCIJOS

37 straipsnio redakcija iki 2004 m. gegužės 1 d.:

37 straipsnis. Skolinimo teisės apribojimas

Lietuvos bankui draudžiama skolinti Vyriausybei ir kitoms valstybės vykdomosios valdžios įstaigoms, valstybės ir savivaldybių įmonėms arba pirkti jų vertybinių popierių pirminėje rinkoje.

37 straipsnio redakcija nuo 2004 m. gegužės 1 d.:
37 straipsnis. Skolinimo teisės apribojimas ir draudimas teikti privilegijas

1. Lietuvos bankui draudžiama leisti pereikvoti lėšas sąskaitose ar teikti bet kuriuos kitus kreditus Europos Sąjungos institucijoms ar organams, Lietuvos Respublikos ir kitų valstybių narių centrinėms vyriausybėms, regioninėms, vietos ar kitoms valstybinės valdžios ar valdymo įstaigoms, kitoms viešosios teisės reglamentuojamoms įstaigoms arba valstybės ir savivaldybių įmonėms. Lietuvos bankui taip pat draudžiama tiesiogiai pirkti iš šių institucijų skolos priemones. Šie draudimai netaikomi valstybei ar viešosioms įstaigoms nuosavybės teise priklausančioms kredito įstaigoms, kurios Europos centrinio banko ir valstybių Europos Sąjungos narių nacionalinių centrinių bankų atsargų pasiūlos atžvilgiu vertinamos taip pat kaip ir privačios kredito įstaigos.

2. Lietuvos bankas negali refinansuoti Europos Sąjungos, jos institucijų ir organų, valstybių Europos Sąjungos narių, kitų viešosios teisės subjektų ar kredito įstaigų šioje dalyje nurodytų teisės subjektų vardu prisiimtų finansinių įsipareigojimų, išskyrus atvejus, kai tokį refinansavimą numato Europos Sąjungos teisės aktai.

Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

38 straipsnis. Valstybės institucijų sąskaitų atidarymas 

Lietuvos bankas turi teisę atidaryti ir tvarkyti Lietuvos Respublikos iždo ir įstatymais ar nutarimais įsteigtų valstybės fondų sąskaitas litais ar (ir) užsienio valiuta.

39 straipsnis. Operacijos su Vyriausybės vertybiniais popieriais

Lietuvos bankas pagal sutartį su Finansų ministerija gali organizuoti Vyriausybės vertybinių popierių išleidimą, išpirkimą ir palūkanų už juos išmokėjimą.

40 straipsnis. Valstybės skolos tvarkymas

Lietuvos bankas pagal sutartį su Finansų ministerija gali tvarkyti valstybės skolą.
41 straipsnis. Vyriausybės konsultavimas

Lietuvos bankas gali konsultuoti ir teikti pasiūlymus Vyriausybei finansų rinkos ir Valstybės iždo politikos klausimais.
SEPTINTASIS SKIRSNIS

KREDITO ĮSTAIGŲ LICENCIJAVIMAS IR PRIEŽIŪRA

42 straipsnio redakcija iki 2004 m. gegužės 1 d.:

42 straipsnis. Kredito įstaiga

Kredito įstaiga – tai bankas, kitas juridinis asmuo ar užsienio valstybės kredito įstaigos padalinys, kurių veikla pagal teisės aktus priskiriama kredito įstaigų veiklai ir kurie turi Lietuvos banko išduotą licenciją ar leidimą atlikti įstatymų numatytas operacijas.

42 straipsnio redakcija nuo 2004 m. gegužės 1 d.:

42 straipsnis. Kredito įstaiga

Kredito įstaiga – tai bankas, kitas juridinis asmuo ar užsienio valstybės kredito įstaigos padalinys, kuris turi Lietuvos banko išduotą licenciją teikti licencines finansines paslaugas.

Straipsnio pakeitimai:

Nr. IX-2069, 2004-03-23, Žin., 2004, Nr. 54-1830 (2004-04-15)

43 straipsnio redakcija iki 2004 m. gegužės 1 d.:
43 straipsnis. Kredito įstaigų licencijavimas

1. Be Lietuvos banko licencijos ar leidimo negalima verstis kredito įstaigos veikla.

2. Licencijų ir leidimų suteikimo sąlygas ir tvarką nustato kredito įstaigų steigimą bei jų veiklą reglamentuojantys ir kiti Lietuvos Respublikos įstatymai bei Lietuvos banko leidžiami teisės aktai.

43 straipsnio redakcija nuo 2004 m. gegužės 1 d.:
43 straipsnis. Kredito įstaigų licencijavimas

1. Lietuvos bankas kredito įstaigoms išduoda licencijas teikti licencines finansines paslaugas.

2. Licencijų suteikimo sąlygas ir tvarką nustato kredito įstaigų steigimą bei jų veiklą reglamentuojantys ir kiti Lietuvos Respublikos įstatymai bei Lietuvos banko teisės aktai.

Straipsnio pakeitimai:

Nr. IX-2069, 2004-03-23, Žin., 2004, Nr. 54-1830 (2004-04-15)

44 straipsnis. Kredito įstaigų veiklos riziką ribojančių normatyvų nustatymas

Lietuvos bankas nustato kredito įstaigų veiklos riziką ribojančius normatyvus, jų dydžius ir skaičiavimo metodiką.

45 straipsnio redakcija iki 2004 m. gegužės 1 d.:
45 straipsnis. Kredito įstaigų veiklos priežiūra

1. Lietuvos bankas prižiūri Lietuvos banko licenciją ar leidimą turinčių kredito įstaigų veiklą įstatymų ir kitų teisės aktų nustatyta tvarka.

2. Lietuvos banko licenciją ar leidimą turinčių kredito įstaigų veiklos priežiūra – tai priežiūrai atlikti reikalingos iš kredito įstaigų ataskaitų forma gautos informacijos kaupimas, analizė, kredito įstaigų veiklos bei finansinės būklės vertinimas šios informacijos pagrindu, atsižvelgiant į teisės aktuose nustatytus kredito įstaigų veiklos riziką ribojančius normatyvus bei kitus reikalavimus; kredito įstaigų veiklos inspektavimas: tikrinimas, ar teisingai sudarytos Lietuvos bankui teiktos finansinės ataskaitos, taip pat kredito įstaigos veiklos bei finansinės būklės (kapitalo, aktyvų kokybės, pelningumo), turto ir įsipareigojimų valdymo bei vadovavimo kredito įstaigai efektyvumo vertinimas; ekonominių ir kitų teisės aktuose nustatytų poveikio priemonių taikymas kredito įstaigoms, kurios nevykdo teisės aktų reikalavimų dėl saugios ir patikimos veiklos.

45 straipsnio redakcija nuo 2004 m. gegužės 1 d.:
45 straipsnis. Kredito įstaigų veiklos priežiūra

1. Lietuvos bankas įstatymų ir kitų teisės aktų nustatyta tvarka prižiūri Lietuvos banko išduotą licenciją turinčių kredito įstaigų veiklą.

2. Lietuvos banko licenciją turinčių kredito įstaigų veiklos priežiūra – tai: 

1) licencijavimas ( prašymų dėl įstatymuose nustatytų licencijų, leidimų, sutikimų išdavimo nagrinėjimas ir sprendimų priėmimas bei kita su tuo susijusi veikla;

2) priežiūrai atlikti reikalingos iš kredito įstaigų ataskaitų forma gautos informacijos kaupimas, analizė, kredito įstaigų veiklos bei finansinės būklės vertinimas šios informacijos pagrindu, atsižvelgiant į teisės aktuose nustatytus kredito įstaigų veiklos riziką ribojančius normatyvus bei kitus reikalavimus;

3) kredito įstaigų inspektavimas ( tikrinimas, ar teisingai sudarytos Lietuvos bankui pateiktos finansinės ataskaitos, taip pat kredito įstaigos veiklos bei finansinės būklės (kapitalo, aktyvų kokybės, pelningumo), rizikų (kredito, likvidumo, rinkos, operacinės ir kitų) valdymo bei vadovavimo kredito įstaigai efektyvumo vertinimas;

4) įstatymuose nustatytų poveikio priemonių taikymas kredito įstaigoms.

Straipsnio pakeitimai:

Nr. IX-2069, 2004-03-23, Žin., 2004, Nr. 54-1830 (2004-04-15)

46 straipsnis. Lietuvos banko teisės atliekant kredito įstaigų veiklos priežiūrą

1. Lietuvos bankas, atlikdamas kredito įstaigų veiklos priežiūrą, turi teisę:

1) gauti priežiūros funkcijai atlikti reikalingą informaciją iš valstybės institucijų, kredito įstaigų, jų dukterinių įmonių bei kitų įmonių, įstaigų, organizacijų;

1 dalies 2 punkto redakcija iki 2004 m. gegužės 1 d.:
2) inspektuoti licenciją ar leidimą turinčias kredito įstaigas, tikrinti jų sąskaitas, buhalterinius ir kitus dokumentus;

1 dalies 2 punkto redakcija nuo 2004 m. gegužės 1 d.:
2) inspektuoti (tikrinti) Lietuvos banko išduotą licenciją turinčias kredito įstaigas, o įstatymų nustatytais atvejais ( ir kitus asmenis;

1 dalies 3 punkto redakcija iki 2004 m. gegužės 1 d.:
3) įstatymų numatytais atvejais ir tvarka taikyti poveikio priemones licenciją ar leidimą turinčioms kredito įstaigoms, jeigu jos pažeidė įstatymus bei Lietuvos banko teisės aktus, reglamentuojančius kredito įstaigų veiklą;

1 dalies 3 punkto redakcija nuo 2004 m. gegužės 1 d.:
3) įstatymų nustatytais atvejais ir tvarka taikyti poveikio priemones Lietuvos banko išduotą licenciją turinčioms kredito įstaigoms ir kitiems asmenims;

4) imtis priemonių, reikalingų efektyviam kredito sistemos funkcionavimui užtikrinti.

2 dalies redakcija iki 2004 m. gegužės 1 d.:
2. Informacija, kurią Lietuvos bankas gauna iš valstybės institucijų, kredito įstaigų, įmonių, įstaigų, organizacijų priežiūros tikslui, negali būti skelbiama viešai ar kam nors perduota, išskyrus valdymo, kontrolės ir teisėsaugos institucijas įstatymų numatytais atvejais.

2 dalies redakcija nuo 2004 m. gegužės 1 d.:
2. Informacija, kurią Lietuvos bankas gauna kredito įstaigų priežiūros tikslui, negali būti skelbiama viešai, kam nors perduodama ar kitokiu būdu padaroma prieinama, išskyrus kredito įstaigų veiklą reglamentuojančių įstatymų numatytus atvejus.

3. Kredito įstaigą inspektuojantys Lietuvos banko tarnautojai turi teisę gauti visus dokumentus ir informaciją, susijusią su kredito įstaigos ar jos dukterinės įmonės veikla bei finansine būkle.

3 dalis netenka galios nuo 2004 m. gegužės 1 d.

4. Lietuvos banko nustatyta tvarka Lietuvos banko tarnautojai turi teisę dalyvauti kredito įstaigos valdymo organų darbe – dalyvauti posėdžiuose stebėtojų teisėmis ar kitaip stebėti valdymo organų ir kredito įstaigų administracijos veiklą.

4 dalis netenka galios nuo 2004 m. gegužės 1 d.

Straipsnio pakeitimai:

Nr. IX-2069, 2004-03-23, Žin., 2004, Nr. 54-1830 (2004-04-15)

Įstatymas papildomas 46(1) straipsniu nuo 2004 m. gegužės 1 d.:

46(1) straipsnis. Lietuvos banko ir Lietuvos banko tarnautojų neteisėtais veiksmais padarytos žalos atlyginimas ir kompensacija Lietuvos banko tarnautojams dėl išlaidų, susijusių su jiems iškeltomis bylomis ar pareikštais ieškiniais

1. Žala, atsiradusi dėl Lietuvos banko ar Lietuvos banko tarnautojų neteisėtų veiksmų, susijusių su kredito įstaigų priežiūros funkcijų atlikimu, atlyginama tik tuo atveju, jei nukentėjęs asmuo įrodo, kad žala padaryta dėl Lietuvos banko ar Lietuvos banko tarnautojų kaltės. 

2. Lietuvos bankas jame dirbantiems bei dirbusiems Lietuvos banko tarnautojams išmoka kompensaciją, lygią jų išlaidoms, turėtoms dėl iškeltų baudžiamųjų ar administracinių teisės pažeidimų bylų ar kitų su tokiomis veikomis susijusių teisėsaugos institucijų veiksmų, arba dėl jiems pareikštų civilinių ieškinių už vykdant tarnybos pareigas, susijusias su priežiūros funkcijų atlikimu, atliktas veikas. Kompensacijos išmokėjimo tvarką nustato Lietuvos banko valdyba.

3. Lietuvos banke dirbantis ar dirbęs Lietuvos banko tarnautojas privalo grąžinti Lietuvos banko jam išmokėtą šio straipsnio 1 dalyje nustatytą kompensaciją šiais atvejais:

1) kai jis, išnagrinėjus baudžiamąją ar administracinių teisės pažeidimų bylą, pripažintas kaltu padaręs nusikalstamą veiką ar administracinį teisės pažeidimą arba teismo sprendimu pripažintas kaltu dėl žalos padarymo;

2) kai jo turėtas ir teismo iš kito asmens jam priteistas išlaidas sumoka asmuo, iš kurio priteistos išlaidos. Kompensacija grąžinama tokio dydžio, kokią sumą sumoka asmuo, iš kurio priteistos išlaidos.

Įstatymas papildytas straipsniu:

Nr. IX-1998, 2004-02-05, Žin., 2004, Nr. 28-869 (2004-02-21)

47 straipsnio redakcija iki 2004 m. gegužės 1 d.:

47 straipsnis. Bendradarbiavimas su kitų valstybių kredito įstaigų priežiūros institucijomis

Atlikdamas kredito įstaigų licencijavimo ir priežiūros funkcijas, Lietuvos bankas turi teisę keistis su kitų valstybių kredito įstaigų priežiūros institucijomis informacija apie bet kurios kredito įstaigos veiklą, užtikrindamas tokios informacijos konfidencialumą. Gauta iš kitos kredito įstaigų priežiūros institucijos informacija, susijusi su nusikalstama veika, gali būti perduota įstatymų numatytais atvejais tik teismui, prokurorui, ikiteisminio tyrimo įstaigoms, taip pat valstybės kontrolės (priežiūros) institucijoms, jeigu jose dirbantys asmenys pagal jų veiklą reglamentuojančius teisės aktus gautą informaciją privalo laikyti paslaptyje ir yra užsienio valstybės kredito įstaigų priežiūros institucijos sutikimas informaciją atskleisti.

47 straipsnio redakcija nuo 2004 m. gegužės 1 d.:

47 straipsnis. Bendradarbiavimas su kitų valstybių kredito įstaigų priežiūros institucijomis 

Atlikdamas kredito įstaigų priežiūros funkcijas, Lietuvos bankas turi teisę keistis su kitų valstybių kredito įstaigų priežiūros institucijomis informacija apie bet kurios kredito įstaigos veiklą, užtikrindamas tokios informacijos konfidencialumą. Gauta iš kitos kredito įstaigų priežiūros institucijos informacija gali būti perduodama kitiems asmenims tik kredito įstaigų veiklą reglamentuojančių įstatymų numatytais atvejais.

Straipsnio pakeitimai:

Nr. IX-1465, 2003-04-03, Žin., 2003, Nr. 38-1710 (2003-04-24)

Nr. IX-2069, 2004-03-23, Žin., 2004, Nr. 54-1830 (2004-04-15)

AŠTUNTASIS SKIRSNIS

LIETUVOS BANKO FINANSINĖ APSKAITA IR ATSKAITOMYBĖ

48 straipsnis. Lietuvos banko finansiniai metai

Lietuvos banko finansiniai metai prasideda sausio mėnesio 1 dieną ir baigiasi gruodžio mėnesio 31 dieną.

49 straipsnis. Finansinė apskaita ir metinė finansinė ataskaita

1 dalies redakcija iki 2004 m. gegužės 1 d.:

1. Lietuvos bankas finansinę apskaitą tvarko ir metinę finansinę ataskaitą parengia vadovaudamasis tarptautiniais apskaitos standartais ir Europos centrinio banko rekomendacijomis.

1 dalies redakcija nuo 2004 m. gegužės 1 d.:

1. Lietuvos bankas finansinę apskaitą tvarko ir metinę finansinę ataskaitą parengia vadovaudamasis Europos centrinio banko rekomendacijomis, nustatytomis Europos centrinių bankų sistemoje dalyvaujantiems centriniams bankams.

2. Lietuvos banko metinę finansinę ataskaitą sudaro balansas, pelno (nuostolio) ataskaita ir aiškinamasis raštas.

3. Metinę finansinę ataskaitą kartu su auditoriaus išvada per keturis mėnesius nuo finansinių metų pabaigos Lietuvos bankas pateikia Seimui ir paskelbia jas viešai.

Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

50 straipsnio redakcija iki 2004 m. gegužės 1 d.:

50 straipsnis. Lietuvos banko metinės finansinės ataskaitos auditas
Lietuvos bankometinį auditą atlieka audito įmonė, kurią parenka Lietuvos bankas. Šios įmonės paslaugų pirkimo sąlygos turi būti suderintos su Seimo Biudžeto ir finansų komitetu.
50 straipsnio redakcija nuo 2004 m. gegužės 1 d.:

50 straipsnis. Lietuvos banko metinės finansinės ataskaitos auditas

Lietuvos banko metinį auditą atlieka audito įmonė, kurią parenka Lietuvos bankas.
Straipsnio pakeitimai:

Nr. IX-1998, 2004-02-05, Žin., 2004, Nr. 28-869 (2004-02-21)

51 straipsnis. Lietuvos banko metinė ataskaita
Lietuvos bankas viešai skelbia ir leidžia atskiru leidiniu metinę ataskaitą, kurioje pateikia informaciją apie pagrindinius pinigų politikos uždavinius ir jų vykdymą, pinigų politikos operacijas, veiklą vykdant kredito įstaigų priežiūrą ir kitas įstatymų numatytas funkcijas bei apie šalies makroekonominę padėtį – pokyčių šalies ekonomikoje ir finansų rinkose analizę, taip pat apie banko finansinę būklę ir veiklos rezultatus.

52 straipsnis. Lietuvos banko valdybos pirmininko pranešimai apie pagrindinio tikslo 

įgyvendinimą

Lietuvos banko valdybos pirmininkas du kartus per metus teikia pranešimus Seimui apie pagrindinio tikslo įgyvendinimą, funkcijų vykdymą ir bankų sistemos būklę.

DEVINTASIS SKIRSNIS

BAIGIAMOSIOS NUOSTATOS

53 straipsnis. Lėšų ir vertybinių popierių išieškojimas iš skolininkų, nevykdančių savo 

įsipareigojimų

1. Lietuvos bankas turi teisę be finansų įstaigos nurodymo nurašyti lėšas iš finansų įstaigos sąskaitų, jeigu ši įstaiga Lietuvos banko teisės aktuose ar sutartyse nustatytu laiku neįvykdo savo įsipareigojimų Lietuvos bankui. 

2. Jeigu finansų įstaigai iškelta bankroto byla ar priimtas sprendimas, kuris susijęs su draudimu disponuoti lėšomis, Lietuvos bankas turi teisę be teismo ar kitos įgaliotos institucijos sprendimo panaudoti Lietuvos banke finansų įstaigos sąskaitose esančias lėšas įstaigos piniginiams įsipareigojimams Lietuvos bankui įvykdyti. 

3. Jeigu skolininkas sutartyje nustatytu laiku neįvykdo prievolių, kurių įvykdymas buvo užtikrintas vertybinių popierių ar kito finansinio turto, išskyrus lėšų, esančių skolininko banko sąskaitoje, įkeitimu, Lietuvos bankas, raštu įspėjęs skolininką, turi teisę perimti įkeistą turtą ir jį realizuoti sutartyje numatytu būdu. Tokią teisę Lietuvos bankas gali įgyvendinti net ir tada, kai skolininkui iškelta bankroto byla ar draudžiama disponuoti įkeistu turtu.

Straipsnio pakeitimai:

Nr. IX-1598, 2003-06-05, Žin., 2003, Nr. 61-2755 (2003-06-27)

54 straipsnis. Informacijos gavimas

Lietuvos Respublikos valdžios ir valdymo institucijos, įmonės, įstaigos ir organizacijos privalo pateikti Lietuvos bankui informaciją, reikalingą jo funkcijoms atlikti.

Įstatymas papildomas 54(1) straipsniu nuo 2004 m. gegužės 1 d.:

54(1) straipsnis. Poveikio priemonės, susijusios su statistinės informacijos pateikimo pažeidimais

Lietuvos bankas turi teisę skirti baudas ir delspinigius finansų įstaigoms už Lietuvos banko nustatytos statistinės informacijos pateikimo pažeidimus. Baudų ir delspinigių dydį, jų taikymo tvarką ir su tuo susijusios medžiagos saugojimo terminus nustato Lietuvos bankas, vadovaudamasis tuo, kad poveikio priemonės turi būti objektyviai pagrįstos, nediskriminacinės ir proporcingos siekiamam tikslui bei pažeidimo pobūdžiui.

Įstatymas papildytas straipsniu:

Nr. IX-1998, 2004-02-05, Žin., 2004, Nr. 28-869 (2004-02-21)

55 straipsnis. Lietuvos banko duomenų skelbimas

Lietuvos bankas ne rečiau kaip vieną kartą per mėnesį leidžia informacinius biuletenius apie pinigų ir finansų rinkos būklę.

56 straipsnis. Atsargos kapitalo sudarymo ypatumai

Įsigaliojus šiam įstatymui, Lietuvos bankas sukauptą bendros paskirties rezervą perkelia į atsargos kapitalą.
57 straipsnis. Lietuvos banko atleidimas nuo mokesčių

1. Šis įstatymas yra taip pat mokesčio įstatymas. 

2. Lietuvos bankas nemoka jokių mokesčių ir rinkliavų, išskyrus šio įstatymo 24 straipsnio 1 dalyje numatytą įmoką.

58 straipsnis. Lietuvos banko 2000 metų pelno paskirstymas

1. Lietuvos banko 2000 metų pelnas skirstomas šia eile:

1) 10 procentų – Lietuvos banko įstatiniam kapitalui sudaryti;

2) 50 procentų – Lietuvos banko atsargos kapitalui sudaryti.

2. Likęs pelnas sumokamas į valstybės biudžetą iki 2001 metų gegužės 1 dienos.

Skelbiu šį Lietuvos Respublikos Seimo priimtą įstatymą.

Įstatymas papildomas priedu nuo 2004 m. gegužės 1 d.:

įstatymo Nr. I-678

ĮGYVENDINAMI EUROPOS SĄJUNGOS TEISĖS AKTAI

1. 1957 m. kovo 25 d. Europos Bendrijos steigimo sutartis. 

2. 1992 m. vasario 7 d. Europos Bendrijos steigimo sutarties Protokolas Nr. 18 dėl Europos centrinių bankų sistemos ir Europos centrinio banko statuto. 

3. 1993 m. gruodžio 13 d. Tarybos reglamentas (EB) 3603/93, kuriame pateikti apibrėžimai, susiję su sutarties 104 ir 104b (1) straipsniuose numatytų uždraudimų taikymu. 

4. 1993 m. gruodžio 13 d. Tarybos reglamentas (EB) 3604/93, kuriame pateikiami apibrėžimai, susiję su sutarties 104a straipsnyje numatytos privilegijuotos teisės naudotis finansinių institucijų teikiama parama, uždraudimo taikymu.

5. 2001 m. birželio 28 d. Tarybos reglamentas (EB) 1338/2001, nustatantis priemones, būtinas euro apsaugai nuo padirbinėjimo.

6. 2001 m. birželio 28 d. Tarybos reglamentas (EB) 1339/2001, išplečiantis Reglamento (EB) Nr. 1338/2001, nustatančio priemones, būtinas euro apsaugai nuo klastojimo, veikimą toms valstybėms, kurios nėra priėmusios euro kaip savo bendros valiutos.

Įstatymas papildytas priedu:

Nr. IX-1998, 2004-02-05, Žin., 2004, Nr. 28-869 (2004-02-21)

_________________

Pakeitimai:

1.

Lietuvos Respublikos Seimas, Įstatymas

Nr. I-1225, 96.03.12, Žin., 1996,  Nr. 30-731

LIETUVOS RESPUBLIKOS LIETUVOS BANKO ĮSTATYMO PAKEITIMO IR PAPILDYMO ĮSTATYMAS

2.

Lietuvos Respublikos Seimas, Įstatymas

Nr. VIII-179, 97.04.08, Žin., 1997, Nr.33-812 (97.04.18)

LIETUVOS RESPUBLIKOS LIETUVOS BANKO ĮSTATYMO 44 STRAIPSNIO PAPILDYMO ĮSTATYMAS

3.

Lietuvos Respublikos Seimas, Įstatymas

Nr. VIII-389, 97.07.02, Žin., 1997, Nr.67-1666 (97.07.16)

LIETUVOS RESPUBLIKOS LIETUVOS BANKO ĮSTATYMO 11, 43(1) STRAIPSNIŲ PAPILDYMO IR PAKEITIMO ĮSTATYMAS

4.

Lietuvos Respublikos Seimas, Įstatymas

Nr. IX-205, 2001 03 13, Žin., 2001, Nr. 28-890 (2001 03 30)

LIETUVOS BANKO ĮSTATYMO PAKEITIMO ĮSTATYMAS

Nauja įstatymo redakcija

5.

Lietuvos Respublikos Seimas, Įstatymas

Nr. IX-1352, 2003-03-04, Žin., 2003, Nr. 27-1079 (2003-03-19)

LIETUVOS BANKO ĮSTATYMO 23 STRAIPSNIO PAKEITIMO ĮSTATYMAS

Šio Įstatymo nuostatos taikomos skirstant 2002 ir vėlesnių finansinių metų Lietuvos banko pelną.

6.

Lietuvos Respublikos Seimas, Įstatymas

Nr. IX-1465, 2003-04-03, Žin., 2003, Nr. 38-1710 (2003-04-24)

LIETUVOS BANKO ĮSTATYMO 47 STRAIPSNIO PAKEITIMO ĮSTATYMAS

Šis Įstatymas įsigalioja kartu su Lietuvos Respublikos baudžiamuoju kodeksu (Žin., 2000, Nr. 89-2741) ir Lietuvos Respublikos baudžiamojo proceso kodeksu (Žin., 2002, Nr. 37-1341), t.y. nuo 2003 m. gegužės 1 d.

7.

Lietuvos Respublikos Seimas, Įstatymas

Nr. IX-1598, 2003-06-05, Žin., 2003, Nr. 61-2755 (2003-06-27)

LIETUVOS BANKO ĮSTATYMO 8 IR 53 STRAIPSNIŲ PAKEITIMO ĮSTATYMAS

Šis Įstatymas įsigalioja nuo 2003 m. liepos 1 d.

8.

Lietuvos Respublikos Seimas, Įstatymas

Nr. IX-1998, 2004-02-05, Žin., 2004, Nr. 28-869 (2004-02-21)

LIETUVOS BANKO ĮSTATYMO 1, 3, 6, 7, 10, 11, 12, 14, 16, 17, 18, 19, 20, 21, 23, 24, 37, 49, 50 STRAIPSNIŲ PAKEITIMO IR PAPILDYMO, ĮSTATYMO PAPILDYMO 18(1), 46(1) , 54(1) STRAIPSNIAIS, TREČIOJO SKIRSNIO PAVADINIMO PAKEITIMO IR ĮSTATYMO PAPILDYMO PRIEDU ĮSTATYMAS

Šis Įstatymas įsigalioja nuo 2004 m. gegužės 1 d. 

9.

Lietuvos Respublikos Seimas, Įstatymas

Nr. IX-2069, 2004-03-23, Žin., 2004, Nr. 54-1830 (2004-04-15)

LIETUVOS BANKO ĮSTATYMO 8, 11, 42, 43, 45, 46 IR 47 STRAIPSNIŲ PAKEITIMO ĮSTATYMAS

Šis Įstatymas įsigalioja nuo 2004 m. gegužės 1 d.

